Lutkolba to je narzyńdzie kere służy do lutowanio. Skłodo sie s kolby, kero połni rola hynkla, a grota, czyli tajli kero mo bezpostrzedni styk ze spojiwym. Podug rodzaju zasilanio idzie potajlować lutkolby na lutkolby na sztrōm, na gaz (nojczyńścij propan-butan) a zasilane zewnyntrznym zdrzōdłym ciepła (na tyj samyj zasadzie co żylozko s duszōm). Te ôstatnie sōm już bezma niyużywane a poważane za archajiczne. Nojczyńścij idzie terozki trefić lutkolby transformtorowe, nale coroz czyńścij we niykerych robotach (l. b. przi lutowaniu blachōw abo rynnōw) trefio sie gazowe.